Μάρκος Λικίνιος Κράσσος (ταμίας το 54 π.Χ.)

Ο **Μάρκος Λικίνιος Κράσοςσ** (86 ή 85 π.Χ. - π. 49 π.Χ.) ήταν ένας ταμίας (quaestor) της Ρωμαϊκής Δημοκρατίας το 54 π.Χ.. Ήταν ο μεγαλύτερος γιος του Μάρκου Λικίνου Κράσσου που σχημάτισε την πολιτική συμμαχία γνωστή ως "Α' Τριανδρία" με τον Γ. Πομπήιος και τον Ι. Καίσαρα. Η μητέρα του ήταν η Τερτούλλα, κόρη του Μάρκου Βάρωνα Λούκουλου. Ο πατέρας του και ο μικρότερος αδελφός του, ο Πόπλιος, πέθαναν στη Μάχη του Καρρών το 53 π.Χ. Μετά από αυτό ο Μάρκος συνέχισε να είναι υποστηρικτής του Καίσαρα.

Ο Μάρκος υπηρέτησε υπό τον Καίσαρα στους Γαλατικούς Πολέμους, πρώτα ως ταμίας, στη συνέχεια ως προταμίας το 53 π.Χ. Αποδεικνύεται ότι ήταν απεσταλμένος (*[[:en:Legatus|legatus]]*) του Καίσαρα το 49. Ήταν επίσης αρχιερέας της ρωμαϊκής κρατικής θρησκείας, πιθανότατα ήδη από τα 60.

## Νεανική ζωή
Η επιστημονική γνώμη είναι διαιρεμένη ως προς το αν ο Μάρκος ή ο Πόπλιος ήταν ο μεγαλύτερος, αλλά με τις ρωμαϊκές ονομαστικές συμβάσεις, ο μεγαλύτερος γιος σχεδόν πάντα διατηρούσε στο όνομα τού πατέρα του, συμπεριλαμβανομένου του πρώτου ονόματος, ενώ οι νεότεροι γιοι ονομάζονταν από έναν παππού ή θείο. Τα επιτεύγματα του Πόπλιου, που πήρε το όνομά του από τον πάππο του και τον θείο του, υπολείπονται από τα επιτεύγματα των αδελφών του σε τέτοιο βαθμό, που κάποιοι αμφισβητούν την παραδοσιακή σειρά γέννησης.  Ο Ρόναλντ Σάυμ και η Ελίζαμπεθ Ράουνσον, ωστόσο, έχουν υποστηρίξει έντονα μια οικογενειακή δυναμική που θέτει τον Μάρκο ως τον μεγαλύτερο και τον Πόπλιο ως τον πιο ταλαντούχο μικρότερο αδελφό. 

## Στρατιωτική σταδιοδρομία
Τον Ιανουάριο του 54 π.Χ. ο Κικέρων αναφέρει ότι ο Μάρκος ήταν στη Ρώμη, αλλά αργότερα εκείνο το έτος ανέλαβε το αξίωμα του ταμία στη Γαλατία. Αν συμμετείχε στην εισβολή στη Βρετανία, ο Καίσαρας απέτυχε να τον αναφέρει. Όταν έγιναν διευθετήσεις για τη χειμερινή διαμονή στο τέλος της περιόδου εκστρατείας, ο Μάρκος τέθηκε ως επικεφαλής μιας λεγεώνας. Συνέχισε με αυτή την διοίκηση την επόμενη άνοιξη σε δράσεις κατά των Μεναπίων στην Βελγική Γαλατία. Ο Μάρκος Κράσσος ήταν ο μόνος ταμίας -εκτός από τον Μάρκο Αντώνιο- που ονομάστηκε από τον Καίσαρα στην αφήγησή του για τους Γαλατικούς Πολέμους, αλλά στην υπηρεσία του ο Μάρκος δεν διακρίθηκε. Μεταξύ του 53 π.Χ. και του 49 π.Χ. ο Μάρκος αναφέρεται, μόνο σύντομα, για την παραμονή του ως πιστού στον Καίσαρα. 

Το 49 π.Χ. ο Καίσαρος ως *δικτάτορας* διόρισε τον Μάρκο κυβερνήτη της Εντεύθεν των Άλπεων Γαλατίας, της εθνικά Κελτικής βόρειας Ιταλίας. Φαίνεται ότι παρέμεινε πιστός υποστηρικτής του Καίσαρα. Ο υπέρ του Αυγούστου ιστορικός Πομπήιος Τρόγκος, των Κελτών Βοκόντι, είπε ότι οι Πάρθοι φοβήθηκαν ιδιαίτερα σκληρές εκδικήσεις σε οποιοδήποτε πόλεμο που θα κέρδιζε ο Καίσαρας, επειδή ο επιζών γιος του Κράσσου θα ήταν μεταξύ των ρωμαϊκών δυνάμεων, αναζητώντας εκδίκηση για το θάνατο του πατέρα και τού αδελφού του.

## Υστεροφημία
μικρογραφία|Επιγραφή από το τάφο της Καικιλίας Μετέλλας, που την αναφέρει ως σύζυγο του Μάρκου Κράσσου''.''
Ο Μάρκος νυμφεύτηκε την Καικιλία Μετέλλα, την κόρη του Καικίλιου Μέτελλου Κρητικού. Ο τάφος της τιμά τον γάμο τους. Ο γιος τους, ο Μάρκος Λικίνιος Κράσσος, που ήταν ύπατος το 30 π.Χ., φαινόταν στη φιλοδοξία και την ικανότητά του να μοιάζει περισσότερο με τον θείο του Πόπλιο παρά από τον πατέρα του, κατά την εκτίμηση των στοιχείων που έκανε ο Ρόναλντ Σάυμ.

## Παραπομπές


## Πηγές
*  

Κατηγορία:Ρωμαίοι ύπατοι